CELEX: 62011CN0511
Language: el
Date: 2011-10-04 00:00:00
Title: Υπόθεση C-511/11 P: Αναίρεση που άσκησε στις 4 Οκτωβρίου 2011 η Polimeri Europa SpA κατά της αποφάσεως που εξέδωσε το Γενικό Δικαστήριο (πρώτο τμήμα) στις 13 Ιουλίου 2011 στην υπόθεση T-59/07, Polimeri Europa κατά Επιτροπής

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/13
            
         Αναίρεση που άσκησε στις 4 Οκτωβρίου 2011 η Polimeri Europa SpA κατά της αποφάσεως που εξέδωσε το Γενικό Δικαστήριο (πρώτο τμήμα) στις 13 Ιουλίου 2011 στην υπόθεση T-59/07, Polimeri Europa κατά Επιτροπής
   (Υπόθεση C-511/11 P)
   2011/C 340/23
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Polimeri Europa SpA (εκπρόσωποι: M. Siragusa, F. M. Moretti, L. Nascimbene, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να ακυρώσει, εν όλω ή εν μέρει, την απόφαση του Γενικού Δικαστηρίου στο μέτρο που με την απόφαση αυτή απορρίφθηκε η προσφυγή που άσκησε η Polimeri στην υπόθεση Τ-59/07 και, κατά συνέπεια:
               
                           i)
                        
                        
                           να ακυρώσει, εν όλω ή εν μέρει, την απόφαση C(2006) 5700 τελικό της Επιτροπής, της 29ης Νοεμβρίου 2006, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας ΕΟΧ (Υπόθεση COMP/F/38.638 — Καουτσούκ από βουταδιένιο και καουτσούκ από στυρόλιο και βουταδιένιο που παράγεται με πολυμερισμό γαλακτώματος, στο εξής: απόφαση),
                        
                     
                           ii)
                        
                        
                           και/ή να ακυρώσει ή, τουλάχιστον να μειώσει το πρόστιμο που επιβλήθηκε στην Polimeri βάσει της αποφάσεως,
                        
                     
         
               —
            
            
               Επικουρικώς, να ακυρώσει, εν όλω ή εν μέρει την απόφαση καθόσον απέρριψε την προσφυγή που άσκησε η Polimeri στην υπόθεση Τ-59/07 και να αναπέμψει την απόφαση ενώπιον του Γενικού Δικαστηρίου προκειμένου αυτό να αποφανθεί επί της ουσίας βάσει των στοιχείων που θα του παράσχει το Δικαστήριο,
            
         
               —
            
            
               Να καταδικάσει την Επιτροπή στα δικαστικά έξοδα τόσο της παρούσας όσο και της σχετικής με την υπόθεση T-59/07 διαδικασίας.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο υπέπεσε σε σοβαρή πλάνη κατά την ερμηνεία της ανακοινώσεως των αιτιάσεων της 6ης Απριλίου 2006 και στήριξε, ως εκ τούτου, σε εσφαλμένη βάση την απόρριψη του τρίτου λόγου αναιρέσεως που προέβαλε η Polimeri, ο οποίος αντλείται από προσβολή των δικαιωμάτων άμυνας ως απόρροια των διαφορών μεταξύ της ανακοινώσεως των αιτιάσεων της 6ης Απριλίου 2006 και της αποφάσεως περί του τρόπου καταμερισμού της ευθύνης μεταξύ Polimeri και Syndial.
   Το Γενικό Δικαστήριο εφάρμοσε εσφαλμένα τη σχετική κοινοτική νομοθεσία, καταλογίζοντας την παράβαση στην Polimeri και αποκλείοντας την Syndial από τους αποδέκτες της αποφάσεως, και δεν αιτιολόγησε επαρκώς την απόρριψη των σχετικών αιτιάσεων της Polimeri.
   Το Γενικό Δικαστήριο εφάρμοσε εσφαλμένα τη σχετική κοινοτική νομοθεσία κατά την εκτίμηση των αιτιάσεων που προέβαλε η Polimeri επί του ζητήματος των διαφορών που παρουσιάζουν οι δηλώσεις των διαφόρων υπαλλήλων της επιχειρήσεως που συνεργάστηκαν στο πλαίσιο του προγράμματος επιείκειας, όσον αφορά ορισμένες πτυχές της προβαλλομένης παραβάσεως. Παραλείποντας να λάβει υπόψη σημαντικά ελαφρυντικά στοιχεία, το Γενικό Δικαστήριο δεν άσκησε πλήρη δικαστικό έλεγχο επί των αποδεικτικών στοιχείων που παρέσχε η Επιτροπή.
   Το Γενικό Δικαστήριο παρέλειψε να επισημάνει τα σοβαρά σφάλματα στα οποία υπέπεσε η Επιτροπή κατά την εφαρμογή των κατευθυντηρίων γραμμών για τον υπολογισμό των προστίμων και κατά τον χαρακτηρισμό της παραβάσεως ως «πολύ σοβαρής» στο πλαίσιο της προσβαλλομένης αποφάσεως, επιπλέον δε δεν αιτιολόγησε επαρκώς την απόρριψη των σχετικών αιτιάσεων της Polimeri. Το Γενικό Δικαστήριο δεν άσκησε πλήρη δικαστικό έλεγχο επί του υπολογισμού του προστίμου που επιβλήθηκε στην Polimeri.
   Το Γενικό Δικαστήριο παρέλειψε να επισημάνει τα σοβαρά σφάλματα στα οποία υπέπεσε η Επιτροπή κατά τον καθορισμό του εφαρμοστέου συντελεστή και δεν αιτιολόγησε επαρκώς την απόρριψη των σχετικών αιτιάσεων της Polimeri. Περαιτέρω, το Γενικό Δικαστήριο παρέλειψε επίσης να επισημάνει την εκ μέρους της Επιτροπής παραβίαση της αρχής της ίσης μεταχειρίσεως κατά τον καθορισμό του εν λόγω συντελεστή και επιπλέον δεν αιτιολόγησε επαρκώς την απόρριψη των σχετικών αιτιάσεων της Polimeri.
   Το Γενικό Δικαστήριο υπέπεσε σε σοβαρή πλάνη κατά την εφαρμογή της σχετικής κοινοτικής νομολογίας για την εκτίμηση των αιτιάσεων της Polmeri περί του απαραδέκτου ορισμένων παραρτημάτων του δικογράφου της προσφυγής, αιτιολογώντας ανεπαρκώς το σημείο αυτό. Συγκεκριμένα, το Γενικό Δικαστήριο απέρριψε τα επιχειρήματα που η Polimeri προέβαλε προς υπεράσπισή της βάλλοντας κατά των αιτιάσεων περί υπάρξεως συμπράξεως και περί συμμετοχής της σε αυτή, κατά παράβαση της υποχρεώσεώς του ασκήσεως πλήρους δικαστικού ελέγχου επί των επικρινόμενων από την Επιτροπή πραγματικών περιστατικών.